**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/ -1/2021.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**részére**

**nyilvános**

**Tárgy:** Beruházási műszaki tanácsadói feladatokra vonatkozó megbízási szerződés hatályának meghosszabbítása

**Az előterjesztő:** Papp Gábor polgármester

**Készítette:**  Olt István városfejlesztési osztályvezető

dr. Keserű Klaudia jogász

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Előzmények:

Hévíz Város Önkormányzat Képviselő-testületének 70/2019. (III. 28.) Kt. határozatával jóváhagyott közbeszerzési és beszerzési szabályzata alapján 2020. január 20. napján „Hévíz Város Önkormányzat által megvalósítandó beruházásokkal kapcsolatos műszaki lebonyolítói feladatok ellátása” feladathoz kapcsolódó közbeszerzési értékhatár alatti beszerzés került kiírásra. Az eljárás nyertese az Adeptus Europe Kft. lett. A megbízási szerződés a feladatellátásra 2020. február 13. napján került aláírásra.

A szerződésben megfogalmazott feltételek alapján az Önkormányzat megbízta a Kft.-t a 2020. évben induló, és Hévíz Város Önkormányzat által megvalósítandó beruházásokkal kapcsolatos műszaki tanácsadói feladatok ellátásával.

|  |  |
| --- | --- |
| **Projekt azonosító** | **Projekt megnevezése** |
| TOP-1.1.3-15-ZA1-2016-00005 | Hévízi termelő piac infrastrukturális fejlesztése |
| TOP-3.1.1-15-ZA1-2016-00007 | Hévíz Városának fenntartható közlekedésfejlesztése |
| GINOP-7.1.9-17-2017-00003 | Hévíz Gyógyhely fejlesztése |
| GINOP-7.1.9–17-2018-00015 | A Festetics örökség bemutatását és hálózatba kapcsolását  célzó termék és infrastruktúrafejlesztés I. ütem |

**A műszaki tanácsadó által ellátott feladatok a következő tartalommal kerültek kiírásra:**

* 1. **Előkészítő feladatok**

1. Tanácsadás a fejlesztési cél megfogalmazásában.
2. Az ajánlatkérő általános megbízottjaként a tanácsadó feladata az építési beruházás megvalósításának koordinálása. E feladatkörében a műszaki tanácsadó gondoskodik különösen az építési beruházás előkészítéséről, szükség szerint előtanulmányok (elsősorban vázlatterv, tanulmányterv, megvalósíthatósági tanulmány) készíttetéséről).
3. Konzultációra rendelkezésre állás, konzultáció az előkészítés (pályázat, projekt) előkészítésében, engedélyezési eljárásokban, építéssel összefüggő hatósági szemléken építtető képviselete.
4. Költségbecslések, elő- és utókalkulációs elemzések véleményezése.
5. Közműkapacitások vonatkozásában javaslattétel, műszaki tanácsadás.
6. Közreműködés a hatásvizsgálatban.
7. Közreműködés a pályázat műszaki részeinek összeállításában.
   1. **Megvalósítással kapcsolatos feladatok**
8. Közreműködés a műszaki dokumentációk összeállításában.
9. Közreműködés kivitelezési dokumentáció elkészítésében, részt vesz a tervegyeztetéseken, helyszíni bejárásokon.
10. Jelen megbízás keretében nem vesz részt olyan előkészítő tevékenységben, amely a Kbt. 25. §, illetve a Magyar Mérnöki Kamara 2018. szeptember 03. napján kibocsátott szakmai ajánlásában meghatározottak szerint összeférhetetlenséget eredményez.
11. Tanácsadás nyújtása a beruházások kommunikációjához.
12. Az építtető helyszíni képviselőjeként közreműködik az alábbi tevékenységek megvalósításában:
    1. az építési munkaterület átadása,
    2. az építési napló(k) ellenőrzése, a bejegyzések és egyéb jegyzőkönyvek ellenjegyzése, észrevételezése,
    3. a műszaki, illetve gazdasági szükségességből indokolt tervváltoztatásokkal kapcsolatos javaslatok megtétele az építtető részére,
    4. az átadás-átvételi eljárásban való részvétel,
    5. egyes építményfajták műszaki teljesítmény-jellemzőinek ellenőrzése,
    6. műszaki kérdésekben az építtető döntéseinek előkészítése,
    7. műszaki kérdésekben javaslattétel (pl. szakértő bevonására),
    8. a szerződésben meghatározott vállalkozói díj és a számlázható összegre tett javaslat eltérése esetén az eltérés indoklása.
13. A beruházás rendszeres szemlézésben történő részvétel.
14. Az építési napló ellenőrzése.
15. Közreműködik a műszaki átadás-átvételi eljárás összehívásában, és azon részt vesz.
16. Részt vesz az árviták és a teljesítéssel, teljesítésigazolással kapcsolatos viták rendezésében.
17. Műszaki-minőségi tanácsadást biztosít.
18. Előkészíti az építtető beruházással kapcsolatos döntéseit.
19. Az építtetővel kötött megállapodás alapján közreműködik minden olyan feladatban vagy tevékenység ellátásában, ami az építési tevékenység szakszerű megvalósításának szervezésével, koordinációjával, ellenőrzésével vagy irányításával kapcsolatos.
20. Jelzi a kivitelezési szerződés megsértését, kötbér érvényesítés felmerülését, közreműködik ennek vitájában.
21. A számlarészletezőket elkészítteti a kivitelezővel.
22. Állást foglal a pót- és többletmunkákról, azok szükségességét és indokoltságát véleményezi.
23. Közreműködés a szerződés-módosítással kapcsolatos eljárásban.
24. Tájékoztatás nyújtása a Megbízónak az egyes beruházások pillanatnyi állásáról.
25. Az egyeztetésekről kérésre jegyzőkönyvet készít.
    1. **Üzembe helyezéssel kapcsolatos feladatok**
26. Közreműködik a garanciális felülvizsgálati eljárás összehívásában, vezetésében, dokumentálásában.
27. Állást foglal a garanciális munkák szükségességéről és a szavatossági igények indokoltságát véleményezi.
28. Közreműködik pályázati eljárás során a pályázati elszámolással, pályázat lezárásával, illetve az utólagos ellenőrzésekkel kapcsolatos eljárásban.
29. A beruházás végső műszaki és hatósági átadás-átvételének ellenőrzése. Megbí­zott az ellenőrzés eredményéről írásban tájékoztatja Megbízót. Megbízott által ja­vasolt átvételt Megbízó visszautasíthatja.
30. Az előzőek alapján javaslattétel a műszaki átadás-átvételi eljárás megkezdésére.
31. A szükséges szakhatósági és közműszolgáltatói ellenőrzések megtörténtének és az üzemeltethetőségre vonatkozó nyilatkozatok beszerzésének ellenőrzése.
32. Közreműködik a hiba- és hiányjegyzék összeállításában, a hibajaví­tás ellenőrzésében.
33. Javaslattétel Megbízó felé az átadás-átvételi eljárás lezárására.
34. Az üzembe helyezés ellenőrzésében közreműködik.

A szerződés 7.2. pontja szerint a szerződő felek kölcsönös megelégedettség alapján a szerződést annak lejártát megelőző egy hónapon belül újabb egy évvel meghosszabbíthatják.

Tekintettel arra, hogy az Adeptus Europe Kft.-vel az Önkormányzat együttműködése jó, és a nevezett projektek még most is folyamatban vannak, javasolt a megbízási szerződés hatályának meghosszabbítása egy évvel. A megbízási díj kifizetésére vonatkozó fedezet az Önkormányzat 2021. évi költségvetésében tervezésre került.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendeletben kihirdetett vészhelyzetre tekintettel, a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörét a polgármester gyakorolja.

A döntés projektekkel kapcsolatos folyamatos munkavégzés miatt indokolt, szükséges és arányos döntés.

A fent leírtak alapján az alábbi határozatot hozom:

**2.**

**Határozati javaslat**

Hévíz Város Önkormányzat Polgármestereként a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a következő döntést hozom:

1. Hévíz Város Önkormányzat Képviselő-testülete az Adeptus Europe Kft-vel (8360 Keszthely, Kossuth lajos u. 95.) 2020. február 13. napján létrejött beruházás műszaki tanácsadói feladatok ellátására vonatkozó megbízási szerződést – a megállapodás 7.2 pontja alapján – egy évvel, azaz 2022. február 13. napjáig meghosszabbítja.
2. A megbízás szükséges forrását a 2021. évi költségvetésben tervezni szükséges.
3. A Képviselő-testület felhatalmazza a polgármestert a megbízási szerződés módosítására vonatkozó megállapodás aláírására.

|  |  |
| --- | --- |
| *Felelős:* | Papp Gábor polgármester |
| *Határidő:* | 2021. február 12. |

Hévíz, 2021. február 11.

Papp Gábor

polgármester

**3.**

**Mellékletek**

**MEGBÍZÁSI SZERZŐDÉS**

1. **SZÁMÚ MÓDOSÍTÁSA**

beruházás műszaki tanácsadói feladatok ellátására

amely létrejött egyrészről

Név: **Hévíz Város Önkormányzat**

Cím: 8380 Hévíz, Kossuth Lajos u. 1.

Adószám: 15734374-2-20

Képviseli: Papp Gábor polgármester

továbbiakban mint *„Megbízó”*

másrészről az

Név: **Adeptus Europe Kft.**

Székhely: 8360 Keszthely, Kossuth Lajos u. 95.

Cégjegyzékszám: 20-09-075526

Adószám: 25912867-2-20

Képviselő: Borsos Bence ügyvezető

továbbiakban mint *„Megbízott’*

(továbbiakban együttesen *„Felek’)*

között alábbiak szerint:

Megbízó igénye arra irányul, hogy Megbízott ellássa Hévíz Város Önkormányzat által megvalósítandó beruházásokkal kapcsolatos műszaki tanácsadói feladatokat a jelen Megbízási Szerződésben rögzített feltételek szerint.

**A jelen okirattal a szerződő Felek tanúsítják és kijelentik, hogy egymás között a következők­ben állapodnak meg:**

1. **Előzmények**
   1. Megbízó a 2020. február 13. napján kelt szerződésben megfogalmazott feltételek alapján megbízta Megbízottat a 2020. évben induló, és Hévíz Város Önkormányzat által megvalósítandó beruházásokkal kapcsolatos műszaki tanácsadói feladatok ellátásával.

|  |  |
| --- | --- |
| Projekt azonosító | Projekt megnevezése |
| TOP-1.1.3-15-ZA1-2016-00005 | Hévízi termelő piac infrastrukturális fejlesztése |
| TOP-3.1.1-15-ZA1-2016-00007 | Hévíz Városának fenntartható közlekedésfejlesztése |
| GINOP-7.1.9-17-2017-00003 | Hévíz Gyógyhely fejlesztése |
| GINOP-7.1.9–17-2018-00015 | A Festetics örökség bemutatását és hálózatba kapcsolását célzó termék és infrastruktúrafejlesztés I. ütem |

A nevezett szerződés 7.2. pontja alapján a szerződő felek kijelentették, hogy kölcsönös megelégedettség alapján a szerződés – annak lejártát megelőző egy hónapon belül – újabb egy évvel meghosszabbítható. Ennek megfelelően Hévíz Város Önkormányzat Képviselő-testületének …/…. (….) számú határozatában hozzájárult a szerződés időtartamának meghosszabbításához további egy évvel tekintettel arra, hogy a nevezett projektek még folyamatban vannak.

1. **A szerződés tárgya**

A Felek közt létrejött megbízási szerződés 7.1 pontja az alábbiak szerint módosul:

„7.1. A szerződés hatálya határozott időre szól, azaz 2022. február 13. napjáig.”

A Felek közt 2020. február 13. napján létrejött megbízási szerződés egyéb pontjai változatlan formában érvényesek.

1. **Egyéb feltételek és kikötések**
   1. Jelen szerződés módosítása csak írásban mindkét fél cégszerű aláírásával érvényes.
   2. A felek kölcsönösen két hónap felmondási időben egyeznek meg. A szerződés megszűnése esetén a felek kötelesek egymással elszámolni.
   3. Jelen szerződésből eredő jogvitákat a felek egymás között, tárgyalásos úton rendezik, ennek sikertelensége esetén a Keszthelyi Járásbíróság illetékességében állapodnak meg.

3.4 Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény rendelkezései irányadóak.

A jelen szerződést a szerződő Felek elolvasták, értelmezték, és mint akaratukkal mindenben egyezőt írták alá.

Hévíz, 2021. február …

**Hévíz Város Önkormányzat Adeptus Europe Kft.**

**Megbízó Megbízott**

képv.: Papp Gábor polgármester képv.: Borsos Bence ügyvezető

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Olt István | városfejlesztési osztályvezető/ügykezelő |  |  |
| dr. Keserű Klaudia | jogász |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |